Alejandro Cossavella

Alejandro Cossavella (naskiĝis la  en Argentino) estas esperantisto kaj transnacia muzikisto. En Esperantujo li kelkfoje uzas la nomformon "Ale Kosabela".

Li loĝas en Brasília, Brazilo, kie li regule koncertas hispane, portugale, angle kaj esperante. Li muzikis en Esperanto-renkontiĝoj interalie en Nederlando, Francio, Finnlando, Pollando, Brazilo kaj Germanio.

 Muzika kariero 
En Esperanto li kantas siajn proprajn kanzonojn kaj kelkajn de aliaj muzikistoj. Kun la grupo La Porkoj li produktis la albumon Ŝako (1999). En 2002 kun Flavio Fonseca li muzikis en "Brazila kolekto - Tom Jobim en Esperanto". Kun Strika Tango li en 2004 kreis la albumon "Civilizacio".

Krome li kontribuis al BA2 per proza teksto.

De aŭtuno de 2008 ĝis januaro de 2009 li entreprenis koncertan turneon tra Eŭropo organizitan de EUROKKA.

 Diskaro 
 Ŝako (1999, kun La Porkoj)
 Civilizacio (2004, kun Strika Tango)
 Revolucio en pajleraro (2009, sole)
 Tro (2019, kun Ale kaj Vojaĝo)

 Vidu ankaŭ 
 Himno de la Tero
 La Porkoj
 Hiphopa Kompilo vol. 1

 Eksteraj ligiloj 


 Esperantaj muzikaj grupoj de Alejandro Cossavella ĉe Vinilkosmo
 Intervjuo kun Alejandro Cossavella ĉe Varsovia Vento
 La Porkoj 
 Eŭropa turneo 2008  ĉe Esperantomuziko

Kategorio:Hispanlingvaj kantistoj
Kategorio:Esperantlingvaj kantistoj
Kategorio:Argentinaj esperantistoj